Coba jelasin Pembatalan muktamad projek dari Kereta Api Berkelajuan Tinggi Kuala Lumpur–Singapura dalam bahasa melayu dong

Dalam satu pernyataan media bersama antara Perdana Menteri Malaysia, Tan Sri Muhyiddin Yassin dan Perdana Menteri Singapura, Lee Hsien Loong pada 1 Januari 2021, menyatakan mengenai pembatalan projek tersebut setelah tiada persetujuan yang dicapai sehingga tarikh akhir perjanjian pada 31 Disember 2020 lalu. Berdasarkan rujukan Singapura, pihak Malaysia dikatakan ingin mencepatkan tarikh mula bina HSR sebanyak dua tahun lalu membawa kepada ketidaksetujuan pihak Singapura. Menteri Pengangkutan Singapura, Ong Ye Kung dalam sidang Parlimen negara menyatakan bahawa punca utama pembatalan projek ialah permintaan Malaysia untuk membatalkan penubuhan sebuah syarikat aset bilateral, AssetsCo, yang menjaga kepentingan kedua-dua negara lalu menyimpang daripada syarat perjanjian bilateral asal pada 2016. Merujuk kepada kenyataan ini, Najib Razak mendakwa permintaan itu dilakukan supaya pihak kerajaan Muhyiddin dapat melantik kontraktor projek secara rundingan terus tanpa penglibatan pihak Singapura.

Pembatalan projek tersebut menjadi perdebatan dalam pelbagai pihak; pihak industri pelancongan Malaysia menyokong pembatalan HSR kerana boleh merudumkan status Malaysia sebagai pusat pengangkutan utama serantau terhadap Singapura. Pembatalan itu juga dialu-alukan oleh beberapa pihak Malaysia seperti Mahathir Mohammad kerana dikatakan kurang menguntungkan pihak Malaysia daripada segi ekonomi, terutamanya dalam situasi kemelesetan ekonomi akibat pandemik COVID-19.

Selain itu, ada yang melahirkan kebimbangan kerana projek HSR boleh mengurangkan pelepasan gas rumah hijau oleh laluan penerbangan KL-Singapura yang menjadi salah satu laluan-laluan penerbangan tersibuk dunia. Pembatalan HSR juga membangkitkan persoalan tentang pengurusan kerajaan Malaysia terhadap projek-projek mega berkaitan pengangkutan awam yang dilihat kurang telus. Pihak kerajaan negeri Malaysia yang terlibat (Negeri Sembilan, Melaka, dan Johor) inginkan projek HSR untuk diteruskan, meskipun tanpa penglibatan Singapura kerana yakin bahawa HSR dapat bertindak sebagai perancak ekonomi dan pelancongan negeri-negeri terlibat.

Berkenaan bayaran pampasan, pihak Malaysia menegaskan bahawa jumlah pampasan tidak boleh didedahkan, dengan jumlah tuntutan daripada pihak Singapura dijangka diterima pada akhir Januari.